Author: Anna Polaskova
Last saved by: Chudá Viera

Správa zo zahraničnej pracovnej cesty

1. Účastník ZPC:

Titul, meno a priezvisko: | Prof. RNDr. Ján Turňa, CSc.

Pracovisko:

Centrum vedecko-technických informácií SR
Lamačská cesta 8/a, 811 04 Bratislava

Pracovné zaradenie: | Generálny riaditeľ
Znalosť jazykov: | AJ – B2

2. Zahraničná pracovná cesta:

Štát: | Nemecko
Mesto: | Heidelberg
Vykonaná v dňoch: | 26. 6. - 28. 6. 2017
Prijímajúca organizácia: | EMBL, Heidelberg, Nemecko

Účel cesty:

Účasť na Finančnom výbore EMBC a Finančnom výbore a Rade EMBL
Stretnutie so slovenskými vedcami pôsobiacimi v EMBL

Spôsob financovania: | náklady hradí CVTI SR, refunduje MŠVVaŠ SR

3. Rámcový program pobytu:

25.6.2017
  26.6.2017

 
  27.6.2017

Odchod z Bratislavy do Heidelbergu autom
Účasť na rokovaní Finančného výboru EMBC (16:30 - 18:15), Miesto: Nemecko, Heidelberg, EMBL
Pracovné stretnutie so zástupcom Slovenska v EMBL / Dr. Rastislav Horos, (18:30 - 20:00), Miesto: Nemecko, Heidelberg, EMBL
Účasť na rokovaní Finančného výboru EMBL (8.30 – 14.00), Miesto: Nemecko, Heidelberg, EMBL
Účasť na rokovaní Rady EMBL (15.00 – 18.00), Miesto: Nemecko, Heidelberg, EMBL
Účasť na rokovaní Rady EMBL (8.30 – 13.00), Miesto: Nemecko, Heidelberg, EMBL
Odchod z Heidelbergu autom do Bratislavy

4. Priebeh rokovaní

Finančný výbor EMBC, 26. 6. 2017, 16.30 – 18.15 – Predmetom rokovania Finančného výboru EMBC bola prezentácia účtov za rok 2016 a prerokovanie hodnotiacej správy externého audítora k predmetným účtom. Následne bol prezentovaný prehľad úhrad členských príspevkov, kde má Slovenská republika uhradené všetky záväzky v stanovených termínoch. Na záver rokovania bol prezentovaný indikatívny prehľad použitia finančných prostriedkov do budúcna, prehľad výšky budúcich členských príspevkov na roky 2018 – 2020 ako aj indikatívny návrh rozpočtu na rok 2018. 
Po skončení Finančného výboru EMBC nasledovalo pracovné stretnutie so slovenským vedcom pôsobiacim v EMBL Dr. Rastislavom Horosom, na ktorom boli slovenskí delegáti oboznámení s prácou v rámci EMBL a možnosťami pre slovenský vedcov a doktorandských študentov využívať možnosti laboratórií EMBL. 

Finančný výbor EMBL, 27. 6. 2017, 8.30 – 14.00 – V rámci Finančného výboru EMBL boli na úvod prezentované závery z novembrového zasadnutia Finančného výboru a ich plnenie a bola prezentovaná informácia o úhradách členských príspevkoch.
Členovia Finančného výboru EMBL boli následne požiadaní o odsúhlasení pristúpenia Indie ako asociovaného člena, čo bolo jednohlasne schválené a odporučené na záverečné schválenie Rade EMBL. 
Nakoľko rozpočet na príslušný rok sa schvaľuje na jesenných zasadnutiach Finančného výboru EMBL, bola prezentovaná iba informácia o výške a štruktúre schváleného rozpočtu ako aj výhľady do roku 2018.

Rada EMBL, 27. 6. 2017, 15.00 – 18.00 – Na úvod rokovania boli prezentované závery z jesenného zasadnutia Rady EMBL a ich doterajšie plnenie. Zároveň boli prezentované návrhy ďalších zasadnutí Finančného výboru EMBL a Rady EMBL. Následne boli prezentované výsledky prác Vedeckého poradného výboru za posledné obdobie a rozpis stretnutí členov na obdobie 2017 – 2019. 
Mimo schválený program bol generálnym riaditeľom krátko predstavený pripravovaný projekt tzv. Riadiaceho technologického centra, s ktorého výstavbou by sa malo začať začiatkom roka 2018. Následne boli prezentované informácie na pokrokoch projektu ELIXIR, Euro-Biolmaging a pokrokoch v rámci rekonštrukcie priestorov v Monterotonde.
V rámci zasadnutia vystúpil štátny tajomník Ministerstva školstva a vedy Poľskej republiky a predniesol správu o stave a smerovaní vedy a techniky v Poľsku a zároveň predniesol požiadavku schváliť pristúpenie Poľska ako člena EMBL. Doteraz bolo Poľsko rovnako ako Slovenská republika perspektívny člen. Rada EMBL túto žiadosť jednohlasne schválila. Následne musí Poľsko ešte ratifikovať pôvodnú Zmluvu o zriadení EMBL. Uvedený proces je pred zavŕšením na Slovensku.

Rada EMBL, 28. 6. 2017, 8.30 – 13.00 – Posledný deň rokovania Rady EMBL boli členovia oficiálne prostredníctvom videokonferencie informovaní zástupcom Indie o ich zámere pristúpiť ako asociovaný člen k EMBL a boli požiadaní o schválenie pristúpenia. Aj na základe odporučenia Finančného výboru EMBL, Rada EMBL jednohlasne odsúhlasila prijatie Indie ako asociovaného člena EMBL. Záver rokovania bol venovaný schvaľovaniu Výročnej správy za rok 2016, Správy predsedu Finančného výboru k Výročnému internému auditu 2016 – 2017, zmenám v rámci pracovných usmernení, finančných obmedzeniach a interných finančných pravidiel.

5. Závery

V súvislosti s prebiehajúcim procesom ratifikácie Zmluvy o založení EMBL boli predmetné zasadnutia Finančného výboru a Rady EMBL posledné pre zástupcov Slovenskej republiky ako perspektívneho člena. Nasledujúce zasadnutia budú už za účasti SR ako plnohodnotného člena. Najbližšie rokovanie Finančného výboru a Rady EMBL sa uskutoční 27. – 29. novembra 2017 v Hamburgu, Nemecko.

6. Prehľad prinesenej dokumentácie

Pracovné dokumenty a prezentácie Finančného výboru EMBC, Finančného výboru EMBL a Rady EMBL.

7. Prínos ZPC

Informovanosť o aktuálnom stave v rámci EMBC a EMBL. 
  
Súhlasím so zverejnením správy na internete.

Správu vypracoval:    prof. RNDr. Ján Turňa, CSc.